Oficiālais Vēstnesis L 116 , 03/05/2002 Lpp. 0058 - 0059



Komisijas Lēmums (2002. gada 25. aprīlis), ar ko groza Lēmumu 94/278/EK attiecībā uz medus importu (izziņots ar dokumenta numuru C(2002) 1523) (Dokuments attiecas uz EEZ) (2002/337/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un – attiecībā uz slimību izraisītājiem – īpašos noteikumos, kuri minēti Direktīvā 90/425/EEK [1], kurā jaunākie grozījumi izdarīti ar Komisijas Lēmumu 1999/724/EK [2], un jo īpaši tās 10. panta 2. punkta a) apakšpunktu, tā kā: (1) Komisijas 1994. gada 18. marta Lēmumā 94/278/EK ir to ārpuskopienas valstu saraksts, no kurām dalībvalstis atļauj ievest noteiktus produktus, uz ko attiecas Padomes Direktīva 92/118/EEK [3], kurā jaunākie grozījumi izdarīti ar Lēmumu 2001/700/EK [4], precizējot tās ārpuskopienas valstis, no kurām dalībvalstis atļauj medus ievešanu. (2) Tanzānija ir sniegusi Komisijai vajadzīgās garantijas attiecībā uz to atlieku un piesārņotāju kontroli, uz kuriem attiecas Padomes 1996. gada 26. aprīļa Direktīva 96/23/EK, ar ko nosaka pasākumus noteiktu vielu un to atlieku kontrolei dzīvos dzīvniekos un dzīvnieku valsts produktos un ar ko atceļ Direktīvas 85/358/EEK un 86/469/EEK un Lēmumus 89/187/EEK un 91/664/EEK [5], un tai ir piešķirts pagaidu apstiprinājums, ievērojot Komisijas 2000. gada 8. februāra Lēmumu 2000/159/EK par ārpuskopienas valstu atlieku plānu pagaidu apstiprināšanu saskaņā ar Padomes Direktīvu 96/23/EK [6], kurā jaunākie grozījumi izdarīti ar Lēmumu 336/202/EK [7]. Tādēļ Tanzānija ir jāiekļauj Lēmuma 94/278/EK pielikuma sarakstā. (3) Saskaņā ar Komisijas 2002. gada 30. janvāra Lēmumu 2002/69/EK par noteiktiem aizsardzības pasākumiem attiecībā uz dzīvnieku valsts produktiem, ko ieved no Ķīnas [8], Ķīna būtu jāsvītro no saraksta, kas ir Lēmuma 94/278/EK pielikumā. (4) Tādēļ attiecīgi jāgroza Lēmums 94/278/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Direktīvas 94/278/EK pielikums ir grozīts saskaņā ar šīs direktīvas pielikumu. 2. pants Šis lēmums ir adresēts dalībvalstīm. Briselē, 2002.gada 25. aprīlī Komisijas vārdā — Komisijas loceklis David Byrne [1] OV L 62, 15.3.1993., 49. lpp. [2] OV L 290, 12.11.1999., 32. lpp. [3] OV L 120, 11.5.1994., 44. lpp. [4] OV L 256, 25.9.2001., 14. lpp. [5] OV L 125, 23.5.1996., 10. lpp. [6] OV L 51, 24.2.2000., 30. lpp. [7] OV L 116, 3.5.2002., 51. lpp. [8] OV L 30, 31.1.2002., 50. lpp. -------------------------------------------------- PIELIKUMS Lēmuma 94/278/EK pielikuma XIV daļu aizstāj ar šādu daļu: "XIV daļa To ārpuskopienas valstu saraksts, no kurām dalībvalstis atļauj medus ievešanu (AR) Argentīna (AU) Austrālija (BG) Bulgārija (BR) Brazīlija (CA) Kanāda (CL) Čīle (CU) Kuba (CY) Kipra (CZ) Čehijas Republika (EE) Igaunija (GT) Gvatemala (HR) Horvātija (HU) Ungārija (IL) Izraēla (IN) Indija (LT) Lietuva (MT) Malta (MX) Meksika (MD) Moldova (NI) Nikaragva (NZ) Jaunzēlande (NO) Norvēģija [1] (PL) Polija (RO) Rumānija (SI) Slovēnija (SK) Slovākija (SM) Sanmarīno [2] (SV) Salvadora, (TR) Turcija (TZ) Tanzānija (US) Amerikas Savienotās Valstis (UY) Urugvaja (VN) Vjetnama (ZM) Zambija" [1] Apstiprināts saskaņā ar EBTA Uzraudzības iestādes 1996. gada 4. decembra Lēmumu Nr. 223/96/COL. [2] Apstiprināts saskaņā ar Sanmarīno Kooperācijas komitejas 1994. gada 28. jūnija Lēmumu Nr. 1/94. --------------------------------------------------